મુંબઇઃ ટીવી એક્ટ્રેસ પ્રત્યૂષા બેનર્જીની આત્મહત્યાને ચાર દિવસો થઇ ગયા હોવા છતાં હજી તેની આત્મહત્યાનું સત્ય સામે આવ્યું નથી. બોયફ્રેન્ડ રાહુલ રાજ પર આરોપો લાગ્યા છે તેની શું વાસ્તવિકતા છે તે હજી સુધી સ્પષ્ટ થઇ શકી નથી. તે પોતાના અને પ્રત્યુષાના સંબંધો અંગે મીડિયા સામે કાંઇજ કહી રહ્યો નથી. સાથે જ તે કહી રહ્યો છે કે તે યોગ્ય સમયની રાહ જોઇ રહ્યો છે. મુંબઇ પોલીસ પણ રાહુલ સાથે પૂછપરછ કરવા માંગી રહી છે. પરંતુ હાલ રાહુલ પ્રત્યૂષાની આત્મહત્યાના આઘાત હેઠળ હોસ્પિટલના બિછાને છે.